text: Nej til ny Føtex i Kolding
  17 juni 2011 kl. 12.31
  Natur- og Miljøklagenævnet har nu givet COOP og købmanden medhold i, at et nyt Føtex-byggeri i Kolding er i strid med planloven.
  Planerne om en Føtex-butik i Kolding er i strid med planloven, siger Natur- og Miljøklagenævnet.
  Det var De Samvirkende Købmænd og COOP, der havde bedt nævnet om at se på sagen.
  Nævnets afgørelse glæder købmændene.
  - Når det tidligere veto mod Føtex-byggeriet pludselig blev ophævet, så var det som led i en uskøn politiske studehandel mellem miljøministeren og Dansk Folkepartis medlem af Folketingets miljøudvalg - og byrådet i Kolding - Jørn Dohrmann, mener direktør John Wagner, De Samvirkende Købmænd.
  - Det er opløftende, at Natur- og Miljøklagenævnet har valgt at stoppe Kolding kommunes fifleri med detailhandelsbestemmelserne, siger John Wagner.
  